10.000 de protestari israelieni îi cer demisia lui Netanyahu. Îl numesc "Ministrul crimei".
10.000 de manifestanți au protestat în Israel împotriva lui Benjamin Netanyahu. Israelienii sunt nemulțumiți de cum gestionează prim-ministrul pandemia de coronavirus și-l acuză de corupție. Protestatarii au scandat pe străzile din Tel Aviv, dar și în fața casei lui Netanyahu.
10.000 de manifestanți și-au exprimat dezamăgirea față de Benjamin Netanyahu, protestând pe străzi, în Tel Aviv, dar și în fața casei prim-ministrului, relatează The Guardian.Protestatarii l-au acuzat pe Netanyahu că modul în care gestionează pandemia de coronavirus nu este unul eficient și-i cer demisia.Însă, criza cauzată de COVID-19 nu este singurul motiv pentru care manifestanții își doresc, cu orice preț, să îl vadă demis pe prim-ministru: aceștia îl acuză de corupție și sunt nemulțumiți de lipsa ajutoarelor din partea Guvernului.Prim-ministrul a încercat să oprească protestele, însă oamenii nu se dau bătuți și continuă să-și strige nemulțumirile în stradă.Polițiștii israelieni au arestat până acum aproximativ 20 de manifestanți. Autoritățile au declarat că protestele sunt violente, iar un bărbat a ieșit dintr-o mașină și a aruncat cu pietre în protestatari – acesta a fost arestat între timp.Sâmbăta trecută, mii de protestatari au ieșit pe străzi și au scandat zgomotos, însă organizat, suflând în vuvuzele. "Ministrul crimei" și "Bibi, du-te acasă!" au fost lozincile care au răsunat pe străzi.Sute de oameni au rămas să protesteze chiar și după miezul nopții, chiar dacă polițiștii le-au cerut să plece acasă.Protestele împotriva lui Netanyahu sunt cele mai ample manifestări din 2011, atunci când oamenii au ieșit pe străzi pentru a-și exprima nemulțumirile față de costul foarte mare al nivelului de trai.